JARACAL • View topic - Blik wurms; Is ons skietkompetisies net vir die top 10?
Blik wurms; Is ons skietkompetisies net vir die top 10?
Post subject: Re: Blik wurms; Is ons skietkompetisies net vir die top 10?
Kan die gewone jagter kompeteer met ons top 10 Jaggeweerskuts tydens kompetisies, of mors ons net ons tyd en geld?
Verduidelik net eers die konsep van 'n gewone jagter vs 'n jaggeweerskut, want ek verstaan nie die debat so lekker nie.
Die een is iemand wat met n jaggeweer jag en die ander is iemand wat met n jagsgeweer skiet.
Diesel Dog wrote:
Ag stupid ek, nou verstaan ek, die een is iemand wat met die voet jag en die ander een skiet van 'n bakkie af.
Kom ons praat nou van Rugby, ek was bevooreg om so paar keer die ovaalbal te jaag saam met die manne en of die man R200 Olympics of R2100 Adidas Blades gedra het, het dit geen effek op sy spel gehad nie. Sy toerusting het nie gemaak dat hy 'n voorsprong gehad het nie, maar pure talent en oefening daar stem ek saam.
Tau, ek ken nie jou skiet vermoeens of baie van die ander op die forum sin nie, maar ek sal groot geld op die spel sit dat die top 10 skuts, al skiet hulle almal met dieselfde geweer / scope / pmp ammo op 'n skietdag, hulle steeds die top 10 skuts sal uitsap op die einde van die dag.. As jy nie met my saamstem nie het jy nog nie so baie soos ek saam met hulle geskiet nie, talent het hulle hope van.
Net soos wat joost vd westhuizen goed sou wees met R200 of R2100 rugby skoentjies.
Heinds die woord jaggeweer is duidelik in die vraag genoem.
Ek dink my punt is Jaggeweer skiet spruit uit jagters vereenigings uit en die doel is om jagters se skiet vernuf te verbeter in die algemeen, die kom nie uit 'n vereeniging, klub, sport groep etc. wat fokus op kompetisie nie.
Ek glo die top manne is yster en hulle mag maar en al die ure agter die herlaai toerusting en op die skietbaan moet lui tot trofee's en pryse. Daar moet net pasop word dat die average Joe ( nie jy nie Joe) so geintimideer word dat die oorspornklike doel van die jaggeweer skiet gemis word.
Hoeveel manne sien julle nog wat meer as eenkeer opdaag met sy .308 en 4x40? Na die eerstekeer gaan koop hy of nuwe toerusting of bly eerder weg.
Stem saam, maar jy kan sekerlik nie opdaag met sulke toerusting en verbaas wees as jy nie wen nie? Die jaggeweer skiet is wat dit is en almal ken dit al so, deur dit nou te gaan verander gaan die sport meer skade doen as goed. Dan moet hulle eerder nog 'n klas skep soos die 223 klas waar ander met sulke gewere kan kompeteer.
Wat gebeur nou as 5 van die top 10 skuts ook in hierdie klas deelneem en dan steeds met die pryse wegstap. By wie kla ons dan?
Nee ek skiet swak. Seker maar suur druiwe vanaf my kant.
Wat my opval uit jou skrywe.
"Die jaggeweer skiet is wat dit is en almal ken dit al so, deur dit nou te gaan verander gaan die sport meer skade doen as goed. "
Is seker die waarheid en die hartseer van die saak.
As al die Top ouens steeds die top manne gaan bly al standardiseer jy toerusting, stel jy wel ander manne instaat om van die staanspoor by hulle te kan inval en leer met dieselfde toerusting. Dink net hoe lank neem dit om toegewyde status en aansoeke te verstaan, wat nog van kry.
Maar die realiteit is ver van die ideaal.
Hoeveel manne sien julle nog wat meer as eenkeer opdaag met sy .308 en 4x40? Na die eerstekeer gaan koop hy of nuwe toerusting of bly eerder weg.[/quote]
Dis hoekom ek maar self op my eie plaas skiet, ek beplan nie om soos n' poepol te lyk teen daai manne nie, ek weet voor die tyd dat daar nie 'n kans gaan wees nie, en ek ken baie mense wat die selfde voel. 'n mens moet eers kruip voor jy hardloop, maar dit is baie intimederent om te begin teen iemand wat op die top van sy game is, en ek vat niks weg van hulle nie, hulle werk daarvoor maar as jy in enige sport van die begin af teen olimpiese klas moet deelneem gaan meeste mense opgee. Ek bly in Namibia en gaan vet weet nie met my 270 met 3 - 9 teleskoop opdaag nie en in daai manne vasloop nie. En op die ou einde is dit ook nie goed vir die sport nie, as jy nie die gewone man op straat kan trek nie gaan dit maar 'n relatiewe klein groepie mense wees wat dit doen.
En dit gaan ook nie net oor pryse nie, ou wil baie maal deel in die atmosfeer, maar jy het 80 ste gekom oor jy met jou gewone jaggeweer geskiet het needankie , dan bly ek eerder by die huis.
Die gewone jagter kan ook groot pryse wen al skiet hy swak!! Kyk na die noorrdwes ope,
hulle het 'n 223 vir 'n lucky draw gehaad, toe wen een van die ouens wat help baan bou
en rond hardloop om die dag vlot te laat verloop die 223, toe gee hy hom terug en hulle
trek toe 'n ander naam!! Dis mos nou sportman gees!!
Hulle het baie keer goeie lucky draw pryse by die jaggeweerskiet dae,ek dink
dit is 'n goeie idee want dan kan jy iets groots wen al het jy soos jou stert geskiet!
Die top 10 wen nie altyd alles nie!
Arme ou was bang sy pelle spot hom met sy .223
Waar kom jy daaraan Dimitri was nog nie hier nie.Gelukkig vir my is die debat van geen belang want ek het nie" match temperament " nie.
Ek skiet ook om deel te neem. Kans vir wen is gewoonlik baie skraal. Die XSSSA baan is op my plaaswerf en steeds kom ek moeilik verby halfpad op die ranglys. Maar ek dink as jy enige kans wil hê om bo-aan die ranglys by iets soos XSSSA te wees gaan jou toerusting effens meer kos as myne, jy meer geoefen het as ek, meer weet van die sport as ek. Dit IS 'n spesialis skiet.
Ek voel ook dat veldskiete daar is om die "gewone jagter" ook die geleentheid te gee om deel te neem en te kompeteer op 'n soortgelyke vlak. Wat wel sou kon werk is om soos in golf 'n voorgee basis in te stel want die top skut het net 3 of 4 manne wat kompeterend op die dag teen hom deelneem. As 'n voorgee die speelveld so bietjie effe meer gelyk maak sal jy dalk ook meer baat by die dag se uitdaging.
Dit gesê. Skiet is en bly darem net baie lekker. "Shoot more and shoot more often"
Ons het altyd graag die Zeiss gong kompetisie gn skiet, hel eerste jaar toe is ons spoeg en plak span 11de! Ek met std Howa 6.5x55 met 15 x Lynx scope... Res met hul Jaggewere, dink een ou het redelike toerusting gehad, was lekker! Volgende jaar toe is ons windgat en val uit bus! Skryf 'n span in, challenge mekaar, en geniet jou dag! Anders moet jy maar ophou kompetisie skiet. Net my gevoel, daar is altyd die lucky draw......
En dit gaan ook nie net oor pryse nie, ou wil baie maal deel in die atmosfeer, maar jy het 80 ste gekom oor jy met jou gewone jaggeweer geskiet het needankie , dan bly ek eerder by die huis.[/quote]
Ek verstaan heeltemal oor die intimidasie faktor, en ek dink tot 'n mate affekteer dit almal. Dis immers iets waarmee ek self worstel. Dit gese, as jy nie vrede maak daarmee nie gaan dit jou altyd afbring. Wat vir my help is om my gaai aan daai issues af te vee, myself voor te stel as die leek wat ek is, en om dan myself gate uit te geniet. Wanneer jy niks het om te bewys nie, is wanneer jy by die groot manne leer, en sodoende al die 'tips' kry wat jou beter maak.
Die enigste persoon wat jy moet beindruk is jouself...
Hier is die ding, ek weet vir 'n feit dat huidiglik ek nie die manne sal kan wen nie.
Hoekom nie, ek het nie nou die tyd of geld daarvoor nie.
Wat maak dit my, iemand wat nie nou tyd en geld het nie.
Die lewe is 'n snaakse ding, iemand in my familie was 'n professionele culler gewees, die ou kon net niks misskiet nie. In 'n seisoen dan oes hulle so paar duisend bok op 'n slag.
Die lewe verander toe en hy kry 'n familie met ander verantwoordelikhede.
Een dag sit ek saam met hom in die veld, die ribbok so 200m van ons af hardloop tot onder by die draad, en ek wag vir die skoot.
Jy sien jy weet sommer die skoot gaan nou klap, maar ek wag langer as wat ek moet.
Die skoot klap en die bok val, ek vra die man wat op AARDE doen hy, hy sê ongelukkig moes hy dink oor wat hy doen.
Daar besef ek 'n mens met ervaring meer as meeste, kan nie rus op sy ou prestasies nie.
Die top 10 manne vandag val sekerlik in daai bootjie, eerstens is hulle gebore met talent, maar baie meer belangrik hulle is verskriklik toegewyd.
Skiet is een aspek van iemand se lewe, sommige manne is plain nie lus vir kompeteer nie, en ander wil maar het nie die tyd of geld, hulle staan eenvoudig net nie 'n kans nie, geen.
Kom ek stel dit so, ek sê altyd die vinigste man op aarde neem nie aan atletiek deel nie, want hy het nie 'n kans gekry nie, eenvoudig soos dit. N biljoen mans in Afrika is nie ryk of bevoorreg om ooit ontdek te word nie. So Bolt kan maar sy eie lof sing, want hy is goed, maar hy kompeteer in sy sport, nie teen die mensdom nie.
As jy jou sport beoefen, weet dit is jou keuse en doen jou bes as jy so voel, maar moenie al is jy die mees toegeweide dink dat jy die beste is nie, jy is die mees toegeweide. Ek het al op jag dae waar die mans hulle gewere kom inskiet die vroue kans gegee as 'n grap, iets snaaks gebeur(jy kan net raai) en die manne dink nie dis meer 'n grap nie.
Ek het 'n man op 'n baan 'n groep op 300m sien skiet wat min sal ewenaar, eerste skoot op 'n bok in die veld skiet hy mis.
N ander ou sien plate skiet op 'n kilometer, kon selfs 'n bok raakskiet op 150m, maar toe as mens was hy nie fiks of sterk genoeg om die bok van 'n berg af te dra nie, toe moes ek dit doen, en ek was voor hom onder.
Afsluiting, as mens maak ons compromises, hierdie is so aspek, ons moet maar die son oor ander laat skyn en verstaan hulle behoeftes is nie ons sin nie.
Moenie worry oor of jy kan wen nie, moenie te veel worry om nie te verloor nie, geniet maar net jouself. As 'n man met baie provinsiale klere agter my naam kan ek jou nou sê wen kan gou 'n siekte raak by meeste. So die eerste doel moet wees om jouself te geniet.
Messor nee ek sien n man moet jou nie sommer vlak vat nie ,ek skiet ook deesdae "provincial" met my 338 norma ,van die provinsie tot daai provinsie .
Last edited by Diesel Dog on Tue Apr 17, 2018 10:41 am, edited 2 times in total.
!00% saam jou , dankie dit is baie mooi saamgevat saam gevat
Daar is niks wat my meer irriteer, as iemand wat geen voorbereiding gedoen het nie, en dan kerm en kla oor alles wat by 'n skietkompetisie gebeur. Die standaard is eenvoudig te hoog vir hom. Gewoonlik kyk hy by sy eie vaardigheidstekort verby en staar hom blind teen iemand anders se fensie skietyster.
Eendag gesels ek met so 'n persoon op die skietbaan, terwyl ons wag dat die punte verwerk word. Hy reken toe dat my geweer (wat nie juis fensie was nie) my 'n groot voorsprong gee en dat syne nie kan kompeteer nie. Ek daag hom toe uit om gewere te ruil en die kompetisie oor te skiet. Die wenner vat al 2 gewere huistoe. (Sy geweer en teleskoop was nie juis gemors nie.) Hy was nogal heel dikbek oor my voorbarigheid...
Ek gaan skiet gereeld kompetisies waar ek weet ek het geen kans om in die top 10 te beland nie, nevermaaind wen. Wat ek wel daar verwag en kry, is 'n lekker dag op die baan tussen gawe mense met gedeelde belangstellings. Ek kry ook goeie oefening in uitdagende omstandighede, iets wat ek nie kan ervaar as ek self die baan moet bou nie. En elke keer leer ek iets en verbeter my vaardighede. Soms val ek van die bus af en leer dat ek sekere basiese goed al weer vergeet het.
Daar is 'n paar dinge nodig om the presteer in skietkompetisies. Ek gaan so 'n paar noem, maar dis beslis nie volledig nie. Voel vry om by te las en te redigeer waar nodig.
1. Toewyding, veral oor die lang termyn.
2. Gereelde oefening. Oefen veral die aspekte waarmee jy die meeste sukkel.
3. Konsentrasie. Skiet is 90% konsentrasie en 10% perspirasie.
4. Fokus jou gedagtes op jou skiet en alles wat jy moet reg doen. Dit geld ook wanneer jy wag vir jou beurt om te skiet.
5. Positiewe denke. Dink en praat positiewe goed, ignoreer die negatiewe invloede.
6. Ken en vertrou jou toerusting.
7. Hou aan om te leer. (Sodra jy dink jy weet genoeg, is jou einde in sig.)
8. Hou op om jou te bekommer oor wat ander van jou mag dink. As hulle oor jou dink, konsentreer hulle nie hard genoeg op hulle eie skietkuns nie.
"Kry die beste toerusting" is doelbewus nie in die lys nie!
Daar is nog, maar die beginsel is dat jy eerstens jou kop moet regkry. Daar is verskeie persone wat 'n bestaan maak uit die voorberei van sportmanne (en -vroue) se koppe om beter te presteer. As jy die beginsels ken, kan jy dit self doen.
Kry jou kop reg.
Gawie. n groot gedeelte van jou vraag maak eintlik die sport (seker meeste sporte) dood. As jy nie n groot borg het of die reserwe bank besit nie is dit moelik om gemotiveerd te bly en aanhou deel te neem. Dit is seker hoekom die beginner skut en sosiale skut vinnig verdwyn by die meeste sporte. Baie het die talent, maar nie die finansies of tyd om te kan oefen en deelneem nie. Skuts met minder goeie uitrusting voel hulle sal nooit kan kompenteer teen die top skuts en verloor dan belangstelling. Dit is juis hierdie skuts wat nader aan die sport getrek moet word.
Prakties skiet (IPSC) werk goed vir almal. Daar neem jy deel in 3 klasse van wapens bv Open, Standard en Stock. Skuts neem in 4 klasse van vaardigheid deel en elke skut staan amper n gelyke kans om teen sy eie gelykes deel te neem met n gelyke kompeterende wapen.
Die gesêgde sê elke sport het sy eie beserings. Dalk moet die slim manne begin kyk om klasse te skep waar skuts met wapens in verskillende klasse en kaliber (groot of klein) deel te neem .volgens modifikasie (soos bv. Teleskoop groter as 9x vergrooting, knaldemper, voetstuk, pasmaak kolf ens en n klas vir n basiese geweer met geen modifikasies bv
Manne, baie dankie vir julle vrymoedigheid om jul hart op jul mou te dra.
Op 'n ander plasing is die vraag gestel en ek het dit goed gedink om die onderwerp sy eie hofie te gee en sodoende die Jaracalers se gevoel te te toets.
Heinds en Gian was vinnig uit die blokke en ek kon my eie sentiment nie beter bewoord nie.
Ek moet egter ook met Tau saamstem dat 'n man nogal "swak bedeeld" kan voel tussen al die katoeters en kamoefleerdrag.
Die antwoord lê vir my in die vraag; Dit is 'n kompetisie!
Niemand staan een oggend op en dan is hy 'n top atleet nie. Dit is immers wat ons top manne en dames is.
Om as atleet geborg te word is immers 'n beloning en erkening vir jare se toewyding en volharding.
Indien 'n man die nodige fondse het om self, net die beste toerusting aan te skaf, moet hy dit nog steeds kan gebruik.
Hier wil ek, Alla Geno, vir Vin Diesel aanhaal uit "The Fast and the Furios":"It is not how you stand by your car, it is how you race it!" en "I live my life one quarter mile at a time!"
Posted: Tue Apr 17, 2018 7:09 am
Ander manne se camos en katoeters pla my nie so baie nie. By baie van die veldskiet kompetisies in die Kaap is daar so junior bende met blou hemde. Die feit dat hulle my lag-lag in my mo#r in skiet elke keer knou my baie meer!
Posted: Tue Apr 17, 2018 7:10 am
Gawie, dit was eintlik nogal 'n "eye opener" om te sien hoeveel manne wil eintlik deelneem maar voel nie lekker oor een of ander iets nie. Miskien moet ons 'n voorstel lys begin wat dan aan die nuwe komitee vir die jaggeweer skiet gegee kan word om te oorweeg. Die AGM is om die draai. Dit is 'n sport waarvoor ek baie lief is en graag sal wil sien dat dit groei.
So ek sal begin.
1. Ek sal wil sien daar daar iemand betaal moet word om elke skiet op te stel, iemand wat kan ry en twee dae voor die tyd bane bou. Iemand wat nie self in die kompetisies skiet nie.
Gian, ek voel jou pyn maat!
Ek moet darem net byvoeg dat Heinz Petersen my 'n belangrike lewensles geleer het met sy motto van ; "Deel jou kennis en bevorder jou sport!"
Dit bied my oneindig baie vreugde om te sien hoe 'n man met sy Brno 243 en PMP patrone die ghong op 500m kan laai lui, na 'n paar eenvoudige opmerkings van jou kant. Dit is wat ek waardeer van die kleiner klub byeenkomste. Daar is tyd om van die ouer "jagters" en hul kinders te wys dat met die regte kennis en aanwending, niks buite jou bereik is nie.
Die beste van als is dat ons top skuts graag hul kennis deel en glad nie ontoeganklik is nie. Ek is baie bevoorreg dat ek aan 'n klub behoort waar daar heelwat provinsiale en nasionale jaggeweerskuts mede lede is en elke keer wat ek saam met hul op die baan is, leer ek nie net iets nuuts nie, maar besef ek hoe toegewyd hul is. Selfs by die groot kompetisies, deel hul, hul kennis.
So, om my eie vraag te beantwoord: "Input equals output!"
Ek daag die ouens wat wil voorstelle maak en fout vind om vir ons n skiet te reël, bemark, beman en opruim.
Stel die reëls om om inklusief te wees sodat almal gelukkig is.
Laat weet my asb wanneer dit gaan wees want ek sal kyk om te kom aangesien daar darem vir my ook n groot prys gaan wees al daag ek onvoorbereid op.
Hein, ek glo in my hart dat indien net die een punt aangespreek word, 99% van die ongelukkigheid sal verdwyn.
Die werklikheid is egter dat min manne bereid is om hul tyd af te staan om 'n baan te beplan en te bou.
Arnold praat uit ondervinding en kan sekerlik getuig dat sy liefde vir sy sport hom dryf om elke keer sy tyd en geld op te offer om 'n suksesvolle skietdag aan te bied. Hy doen dit wraggies nie vir die liefde vir sy medemens nie, want daar sal altyd iemand wees wat "beter kon doen". Indien dit wel die geval is, kort hy sy eie monument.
Ek stem. Ek het juis vanoggend net 'n ander lid dieselfde bespreek. Baie kla maar min is berreid om die moeite in te sit. Dink tog daar is meriete daarin om 'n toegewyde baanbou span te hê wat betaal kan word uit vereniging geld. Maar indien dit nie gebeur nie sal dit my beslis nie laat ophou skiet nie.
Ek wil bloot vir almal wat hier gal gebraak het 'n geleentheid gee om hulle kwale by die komitee te gaan aflewer - no charge. Ek wonder egter of hulle die skiete sal bywoon al word daar aan hulle wense aandag gegee. Dit is maar gewoonlik dieselfde gesigte by die skiete.
Jy raak nou fyngevoelig en dink ons praat van jou XSSSA.
En dit is glad nie die probleem wat ons maplotters het nie. Dit gaan oor die intree vlak jagter se kans om te kan deelneem aan 'n skiet en met sy redelik standaard jaggeweer kan kompeteer.
En lyk my julle verwar toerusting en voorbereiding met mekaar. Ek skiet jaarliks net soveel dalk meer skote met my Tupperware gewere en Nikon teleskope as wat ander manne met hulle pasmaak gewere en prima scopes doen. Maak dit my minder voorberei???
Arnold bring daai KTM's na my toe dan begin ons 'n nuwe sport waar jy tegniese Enduro seksies ry tussen skietbane, die mane wat nie voorberei het nie gaan so blaas hulle gaan nie die teiken in die scope kan hou nie. Die ouens wat nie geld het vir daai nuwe KTM 300 nie en met hulle XT500 opdaag moet maar verlief neem en daai .303 met die oopvisiere gebruik om die gonge op 800m te laat lui.
Posted: Tue Apr 17, 2018 8:08 am
XSSSA het "geen" probleme nie want daar is geen pryse nie en dit is waaroor mense altyd so kla
Manne ek sien dit so. Different strokes for different folks.
Wat ek hier waarneem is dat die local Joe voel dat hy met sy gewone jag geweertjie en klein teleskoop nie n kaans staan teen die groot bulle met hulle 50k plus teleskope en 40k plus gewere nie. Wat seker in alle gevalle baie waar is op die einde van die dag. Toerusting is wel n bitter groot plus punt in alles in die lewe.
Ek kan met alle eerlikheid se dat alle skuts in veldskiet wel begin het met basiese toerusting en so oor die jare opgradeer het tot wat hom sal help in die veld om n beter skut te word. Is dit dan regverdig teenoor die man met die duur toerusting om jaloers te wees of om voor die tyd te dink nee wat daar gaan klomp perde wees met duk duur toerusting so kom ek bly maar eerder by die huis en braai vanmiddag en kyk die bol game.
Elke man met daai denk wyse moet dan eerder maar by jag bly en sy 100 skote per jaar skiet en gelukkig en trots voel op homself as hy sy bok dood skiet.
Ek weet van n paar groot name wat dit wel nie breed het nie maar het n plan gemaak om daai duurder toerusting aan te skaf en so ook het hy aanhou oefen tot op die punt dat sy toerusting wel net n bonus punt is en sy skiet vernuf plus posisies wel die voordeel trek van n beter telling.
Die stelling van a fool with a tool will still be a fool is bitter waar, jy kan die beste geweer pakket in die lewe he maar sonder oefening beteken dit net kol kol. Die afgelope naweek het ek uit geskiet teen n man met n 200k plus pakket en ek het die beter daarvan gekry. Hoekom want ek was beter geoefen in die posisie teenoor die ander persoon en my pakket is n kwart van syne.
Baie manne se 25k geweer pakket skiet net so goed of dalk beter as die man met sy custom roer en NF op. Dit kom wel op die punt neer dat jy nogsteeds die kruisie moet stil hou op die regte merk. Met n 1 moa geweer kan jy al bitter goed vaar in veldskiet. Moet nooit jouself af skrik teenoor die mede skut se toerusting pakket nie.
As die buurman wat laangs jou gele/kniel/sit/staan of hoe okal beter as jy gevaar het op die skyf voor beteken dit nie dat buurman nou n beter skut is want my 3-9x38 lynx skiet nie so goed op 80 meter as sy Vortex Razor nie, manne dit gaan oor oefening en dit is dit. As jy kan range met jou teleskoop is dit n groot voordeel maar n man kan met die oog ook n ball park figure skat en sal jou in die punte sit. Vertrou die toerusting wat jy het en begin deel te neem, as jy sien op die score ranking dat jou punte wel verbeter kan dit justify om jou toerusting te opgradeer na n beter vlak toe en ook so dan die voordeel te trek van beter punte die dag.
Onthou ook net die stelling dat n man so goed is soos sy vorige telling, n blinde hoender pik wel iewers raak ook.
Oefening oefening en nogmaals oefening, daarna kom beter toerusting tot n voordeel.
Joined: Mon Jan 16, 2017 4:37 pm
Users browsing this forum: andre007, fbarraza28, JacoW, Jakkie07, JLG, Johan van Wyk, LeRoy, M98mauser, MikeF, Philip J, Ratel, Sako 2, saswart, Steyr270, Tat, tau, tripodmvr and 11 guests